Այնուամենայնիվ, իրական փոփոխությունների համար անհրաժեշտ է Հայաստանի քաղաքական ու տնտեսական համակարգի ներկա վիճակի հետ կապված կտրուկ գործողություններ իրականացնել: Իսկ տվյալ քայլերը ենթադրում են հարված՝ գործող կառավարության հետ սերտ կապեր ունեցող անձանց շահերին: Մարդիկ, որոնց շնորհիվ էլ հիմնականում իշխանությունն ապահովում է իր հաղթանակը ընտրություններում: Մեծ կասկած կա նաև, որ իշխանությունը կոտնահարի հենց իր սեփական շահերը, առավել ևս, որ նրա համար կարևոր նշանակություն ունեցող 2017 թ.-ին կայանալիք խորհրդարանական ընտրություններին մնացել է մեկ տարուց էլ պակաս ժամանակ: